ការសម្ភាសន៍របស់អ៊ុំស្រី មឹង នាង

 ធ្វើឡើងនៅភូមិបឹងសាឡាង សង្គាត់ ឬស្សីកែវ ភ្នំពេញ

 ធ្វើនៅថ្ងៃទី ១០ ខែ ០៥ ឆ្នាំ ២០១៨

ក៖ អ្នកសម្ភាសន៍គេមានឈ្មោះ រត្ន ពិសី ខ៖ អ្នកដែរត្រូវគេបានសម្ភាសន៍ឈ្មោះ មឹង នាង

 ការសម្ភាសន៍ជីវប្រវត្តិសង្ខេបរបស់អ៊ុំស្រី មឹង នាង

ក៖ ជាដំបូងខ្ញុំសូមអ៊ុំស្រីខ្ញុំបាទឈ្មោះ រត្ន ពិសី ខ្ញុំអនុញ្ញាតអ៊ុំស្រីធ្វើការសម្ភាសន៍ជីវប្រវត្តិរបស់អ៊ុំស្រីហើយខ្ញុំធ្វើឡើងដោយសាកលវិទ្យាមួយដែលមានឈ្មោះថា “ ប៊ី វ៉ាយ យូរ​​ “ ដើម្បីថែរក្សាជីវប្រវត្តិរបស់អ៊ុំស្រីហើយដើម្បីថែរក្សាជីវប្រវត្តិជីដូជីតារបស់អ៊ុំស្រីដើម្បីទុក្ខឲ្យកូនចៅជំនាន់របស់អ៊ុំស្រីឲ្យគាត់បានស្ដាប់ពីខ្សែជីវិតរបស់អ៊ុំស្រីថាអ៊ុំមានការលំបាកហើយមានឧបសគ្គអ្វីខ្លះនៅក្នុងជីវិតរបស់អ៊ុំស្រីហើយខ្ញុំធ្វើឡើងនៅថ្ងៃទី ១០​ ខែ ០៥ ឆ្នាំ ២០១៨ ។អញ្ជឹងអ៊ុំស្រីមានឈ្មោះអ្វីដែរអ៊ុំស្រី។

ខ៖ ខ្ញុំមានឈ្មោះថា មឹង នាង ។

ក៖ នៅនិងគេហៅភូមិ សង្ខាត់អ្វីអ៊ុំស្រី?

ខ៖ ខ្ញុំទើបតែមកនៅនិង។

ក៖ អរ ខ្ញុំបានដឹងមកថានៅភូមិនៅមានឈ្មោះថាភូមិ បឹងសាឡាង សង្ខាត់ ឬស្សីកែវ ខណ្ឌ័ ឬស្សីកែវ ភ្នំពេញអ៊ុំស្រី។

ខ៖ ចា៎!

ក៖ អញ្ជឹងអ៊ុំស្រីមានប្រជន្មាប៉ុន្មានដែរអ៊ុំស្រី?

ខ៖ ខ្ញុំមានអាយុ៥៨ឆ្នាំ។

ក៖ ៥៨ឆ្នាំអ៊ុំណុសអញ្ជឹងអ៊ុំកើតនៅថ្ងៃណាឆ្នាំណាដែរអ៊ុំស្រី?

ខ៖ ខ្ញុំអត់ចាំទេព្រោះអីឪពុកម្ដាយរបស់ខ្ញុំគាត់បានស្លាប់បាត់ហើយតាំងពីខ្ញុំនៅតូចមកម្ល៉េះ។

ក៖ អត់ទេអ៊ុំហើយអ៊ុំកើតនៅឆ្នាំណាដែរអ៊ុំស្រី?

ខ៖ ខ្ញុំអត់ចាំទេ។

ក៖ អញ្ជឹងអ៊ុំមាននៅចាំថាអ៊ុំមានឆ្នាំខ្មែរមានឆ្នាំអីដែរ?

ខ៖ ឆ្នាំខ្មែរខ្ញុំមានឆ្នាំ ខាល ។

ក៖ បាទ! អញ្ជឹងអ៊ុំឆ្នាំ ខាល។ហើយឥឡូវអ៊ុំហាជាងអ៊ុំ។

ខ៖ ចា៎!

ក៖ បាទ! អញ្ជឹងអ៊ុំកើតនៅឆ្នាំ ១៩៥៦ឬ១៩៥៥និងអ៊ុំ។

ខ៖ ចា៎!

ក៖ បាទ!​ អ៊ុំកើតនៅឆ្នាំ១៩៥៥។

ខ៖ ចា៎! ចឹងខ្ញុំ៥៦ទេចឹងនោះ។

ក៖ បាទ! អញ្ជឹងអ៊ុំមានឈ្មោះហៅខាងក្រៅទេអ៊ុំ?

ខ៖ មានគេហៅខាងក្រៅអ៊ុំ​ ឈិត ។

ក៖ អរគេហៅខាងក្រៅគេហៅអ៊ុំ ឈិតៗ ។

ខ៖ ចា៎! បើនិយាយពីខ្សែជីវិតខ្ញុំលំបាកណាស់។

ក៖ បាទ! ហើយឆ្នាំរបស់អ៊ុំឆ្នាំខាលអ៊ុំ។

ខ៖ ចា៎! ឆ្នាំខាល។

ក៖ អញ្ជឹងអ៊ុំមានស្រុកកំណើតនៅណាដែរអ៊ុំស្រី?

ខ៖ ខ្ញុំនៅខេត្ត ស្វាយរៀង។

ក៖ បាទ! អ៊ុំកើតនៅស្វាយរៀងអ៊ុំ។

ខ៖​ ចា៎!

ក៖ ហើយពេលអ៊ុំកើតនិងនៅភូមិស្រុកអីដែរអ៊ុំស្រី?

ខ៖ ភូមិយ៉ាងមន្ដេញ ។

ក៖ ភូមិ យ៉ាងមន្ដេញ។

ខ៖ ស្រុករមាលហែក។

ក៖ បាទ!ស្រុករមាលហែក ខេត្តស្វាយរៀងអ៊ុំស្រី។

ខ៖​ ចា៎! ខេត្តស្វាយរៀង។

ក៖ ហើយអ៊ុំមានបងប្អូនបង្កើតប៉ុន្មាននាក់ដែរអ៊ុំស្រី?

ខ៖ ខ្ញុំមានបងប្អូនបង្កើតខ្ញុំសូមរាប់សិនច្រើនណាស់អរ ៩នាក់។

ក៖ បាទ!អញ្ជឹងអ៊ុំមានបងប្អូន៩នាក់អ៊ុំ។

ខ៖ ចា៎!

ក៖ ហើយអញ្ជឹងអ៊ុំកូនទីប៉ុន្មានដែរអ៊ុំស្រី?

ខ៖ ខ្ញុំកូនពៅគេ។

ក៖ អរ អ៊ុំកូនពៅគេអ៊ុំស្រី។

ខ៖ ចា៎!ៗ

ក៖ អញ្ជឹងមាននៅចាំឈ្មោះបងប្អូនរបស់បង្កើតនិងទេអ៊ុំស្រី?

ខ៖ ខ្ញុំចាំតាឈ្មោះបងសួន។

ក៖ បាទ! ហើយចុះទីពីរអ៊ុំ។

ខ៖​ ចា៎! ឈប់ច្រើ​នណាស់។

ក៖ បាទ!

ខ៖ ខ្ញុំអត់ចាំច្បាស់ទេព្រោះអីខ្ញុំនៅតូចៗពេកចឹងខ្ញុំអត់ចាំទេ។

ក៖ បាទ! អ៊ុំនៅតូចៗពេកអ៊ុំស្រី។

ខ៖ ចា៎!ខ្ញុំនៅតូចពេកហើយបងប្អូនច្រើនពេកអត់ថាឈ្មោះអីទេ។

ក៖ បាទ! តែឥឡូវនិងគាត់នៅរស់សព្វថ្ងៃនិងតាអ៊ុំស្រី។

ខ៖ ចា៎! គាត់នៅរស់តា។

ក៖ អញ្ជឹងគាត់នៅណាតែឥឡូវនិងអ៊ុំស្រី?

ខ៖ បងប្អូនខ្ញុំមានបងប្អូនមាន៩នាក់ហើយបានស្លាប់អស់២ឥឡូវសល់៧នាក់គាត់នៅមានជីវិតរស់នៅ។

ក៖ អរ!ៗ

ខ៖ ចា៎!

ក៖ ហើយអ្នកស្លាប់នៅគាត់មានឈ្មោះអីដែរអ៊ុំស្រី?

ខ៖ បងរត័្នមួយ។

ក៖ ហើយបងប្អូនរបស់អ៊ុំប្រុសប៉ុន្មានស្រីប៉ុន្មានដែរអ៊ុំស្រី?

ខ៖ អរស្រីច្រើនណាស់ស្រី៦នាក់ប្រុសតែ៣នាក់។

ក៖ បាទ! ប្រុសតែ៣នាក់ទេអញ្ជឹងស្រី៦នាក់អ៊ុំស្រី។

ខ៖ ចា៎!

ក៖ ហើយដែលស្លាប់២នាក់ស្រីដែរអ៊ុំស្រី។

ខ៖ ចា៎! អ្នកដែរស្លាប់និងស្រីមួយប្រុសមួយ។

ក៖ ហើយអ្នកដែរនៅរស់គាត់នៅជាមួយអ៊ុំតើអីអ៊ុំស្រី?

ខ៖ គេនៅឆ្ងាយៗអស់ហើយ។

ក៖ អរ គេនៅឆ្ងាយអស់ហើយអ៊ុំស្រី។

ខ៖ ចា៎! ពួកគេបែកគ្នាតាំងពីជំនាន់សម័យប៉ុលពតមកម៉េ្លះហើយគេយកទៅសម្លាប់ម៉ាពូជៗ។

ក៖ អញ្ជឹងស្លាប់អស់ហើយអ៊ុំ។

ខ៖ ចា៎! ស្លាប់អស់ហើយ។

ក៖ ហើយនៅសល់ដែរអ៊ុំមួយអ៊ុំ។

ខ៖ អត់ទេបងៗខ្ញុំខ្លះគាត់រស់នៅឯស្រុកនិង។

ក៖ នៅសល់​ប៉ុន្មាននាក់ដែរអ៊ុំស្រី?

ខ៖ នៅសល់៧នាក់និង។

ក៖ បាទ! នៅសល់ប្រាំពីរនាក់ហើយអ៊ុំមានចាំឈ្មោះពួកគាត់ទេអ៊ុំ?

ខ៖ ខ្ញុំស្គាល់តា។

ក៖ មានឈ្មោះអីគេខ្លះ?

ខ៖ មីគាននិងមួយហើយមីសូរពីរ។

ក៖ ទីប៉ុន្មានដែរអ៊ុំ។

ខ៖ មីសួរនិងពីរហើយមីឡាចនិងបី។

ក៖ បាទ!​

ខ៖ មីសុខបួនមីសាន្ដប្រាំ។

ក៖ បាទ!

ខ៖ មីគួងមួយហើយមីភាពប្រាំពីរ។

ក៖ បាទ! ហើយអ៊ុំចុងគេបង្អុសអ៊ុំស្រី។

ខ៖ ចា៎! ខ្ញុំពៅគេ។

ក៖ បាទ! អញ្ជឹងអ៊ុំមានចាំសាច់រឿងអ៊ុំនៅពីក្មេងជាមួយពួកគាត់ទេអ៊ុំស្រី?

ខ៖ ខ្ញុំ​នៅតែគេទេខ្ញុំជាក្មេងកំព្រាហើយឪពុកម្ដាយរបស់ខ្ញុំបានស្លាប់តាំងពីខ្ញុំនៅតូចមកម្លេះ។

ក៖ បាទ!

ខ៖ ហើយប៉ុណ្ណឹងហើយក៏នៅជាមួយតែបងនិងហើយ។

ក៖ បាទ!

ខ៖ ហើយឪពុកម្ដាយគាត់ស្លាប់តាំងក្រហមបាតជើងមកម្លេះ។

ក៖ បាទ!

ខ៖ ហើយខ្ញុំមានប្រវត្តិម្ដាយខ្ញុំរលាកភ្លើងហើយខ្ញុំអាលាកភ្លើងដែរនិងហើយខ្ញុំមានប្រវត្តិងាប់ដោយសាររលាកភ្លើងហើយដូចម្ដាយខ្ញុំចឹង។

ក៖ បាទ!

ខ៖ ហើយខ្ញុំច្រណាំទុកឲ្យឪខ្ញុំមើលហើយគាត់ចាំហើយបងខ្ញុំនិយាយថាមើលតែជើងអូនឯងទៅម៉ែស្លាប់ដោយសារអីហើយគាត់ស្លាប់ដោយសារតែរលាកភ្លើងនិង។

ក៖ បាទ!

ខ៖ ហើយខ្ញុំបានដឹងហើយខ្ញុំចាំដែលប៉ុណ្ណឹងទេ។

ក៖ បាទ!

ខ៖​ ហើយបើខ្ញុំនិយាយពីប្រវត្តិខ្ញុំវាលំបាកណាស់។

ក៖ ចឹងអ៊ុំតាំងពីតូចរហូតដល់ធំតើអ៊ុំស្រីចូលចិត្តធ្វើអ្វីជាមួយពូកគាត់ទេដូចជាដកស្ទូងធ្វើស្រែចំការទេអ៊ុំស្រី?

ខ៖ ដូចជាធ្វើការកាប់អាចម៍គោនិងណា។

ក៖ ដូចជាការមើលក្របីទៅចឹងណាអ៊ុំស្រី។

ខ៖ ចា៎! ខ្ញុំមើលគោមើលក្របី។

ក៖ ហើយអ៊ុំមើលគោមើលក្របីទៅអ៊ុំស្រី។

ខ៖ ចា៎! មើលតែក្របីនិងគោនិង។

ក៖ បាទ! ហើយមានតែប៉ុណ្ណឹងទេអ៊ុំអត់មានធ្វើអីជាមួយគាត់ទេអ៊ុំស្រី។

ខ៖ គ្មានពេលបានសប្បាយទេមានតែលំបាក។

ក៖ បាទ!

ខ៖ ហើយអត់​មានម៉ែលំបាកណាស់។

ក៖ បាទ! ហើយឥឡូវពួកគាត់ទៅនៅណាហើយអ៊ុំស្រី?

ខ៖ ពួកគាត់ទៅនៅជិតទាល់ដែនថៃឯណុស។

ក៖ អូ! គាត់នៅឯជៀងដែនថៃអ៊ុំស្រី?

ខ៖ ខ្លះក៏គាត់នៅនិងខ្លះទៅនៅខាងត្បូនខ្លះទៅហើយមាននៅខាងស្វាយរៀងខ្លះទៅបងប្អូនខ្ញុំនិងខ្ញុំគាត់ដើរនៅគ្រប់ទីកន្លែងនិងពួកគាត់និង។

ក៖ ខ្ញុំនិងមកនៅកំពុងចាមម្នាក់ឯងចឹងទៅហើយអ៊ុំមកនេះអ៊ុំមកលេងកួនអ៊ុំនៅឯភ្នំពេញនិង?

ខ៖​ ចា៎ខ្ញុំមកនិងខ្ញុំមកលេងកូនខ្ញុំនៅភ្នំពេញនិងប៉ុន្មាន់ថ្ងៃទៀតនិងខ្ញុំទៅវិញហើយខ្ញុំនិងនៅមិនបានយូរទេហើយយ៉ាងទៀតខ្ញុំយកកូនពៅខ្ញុំគាត់មកពេទ្យ។

ក៖ អ៊ុំហើយម៉ាក់អ៊ុំគាត់មានឈ្មោះអីទៅអ៊ុំ?

ខ៖ ម៉ាក់ខ្ញុំគាត់មានឈ្មោះថាយាយឈ្លុសៗ

ក៖ គាត់ឈ្មោះលោកយាយឈ្លុសៗ

ខ៖ ហើយឪពុកខ្ញុំគាត់ឈ្មោះលោកតាសួង។

ក៖ ហើយសព្វថ្ងៃនិងគាត់ទាំងពីរគាត់អាយុប៉ុន្មាន់ហើយអ៊ុំស្រី?

ខ៖ ខ្ញុំអត់បានដឹងផងនិងកាលនិងម៉ាក់ខ្ញុំគាត់បានស្លាប់និងខ្ញុំនៅតាមងពីខ្ញុំបានបីរទឹងនិងកាលនិងចឹងខ្ញុំមិនបានចាំគាត់ទេ។

ក៖ អូ!ចឹងលោកឪពុកអ៊ុំគាត់មានអាយុប៉ុន្មាន់ហើយអ៊ុំរាល់ថ្ងៃនិង?

ខ៖ អូឪពុកខ្ញុំគាត់អាយុរៀងច្រើនហើយឪពុកខ្ញុំនិងខ្ញុំមិនបានជាចាំទេ។

ក៖ ប៉ុន្ដែពួកគាត់នៅមានព្រះជុនអីអ៊ុំ?

ខ៖ ពួកគាត់បានស្លាប់អស់ហើយតាំងបីជំនាន់អាពតមកម្លះហើយអាពតបានយកគាត់ទៅសំលាប់តាំងពីរជំនាន់អាពតមកម្លះនិងចឹងបានជាខ្ញុំមិនបានស្គាល់អាយុឪពុកម្ដាយខ្ញុំនិងហើយខ្ញុំនិងជាកូនកំ​ព្រាដើរនៅតែជាមួយម្ដាយអ៊ុំម្ដាយមីងអីនិងខ្ញុំនិងនោះ។

ក៖ ហើយអ៊ុំមានបានចាំឆ្នាំខ្មែរយើងរបស់ឪពុកម្ដាយដែលទេអ៊ុំ?

ខ៖ ខ្ញុំដូចជាមិនបានចាំទេខ្ញុំនិងមកពីខ្ញុំបាន​បែកឪពុកម្ដាយខ្ញុំតាមងពីខ្ញុំបាននៅតូចៗមកហើយខ្ញុំ​និងមិនដែលមានអ្នកណាបានប្រាប់ខ្ញុំចឹងខ្ញុំនិងបានដឹងពីអាយុគាត់ហើយឆ្នាំរបស់គាត់ទៀតផងខ្ញុំនិង។

ក៖ ចឹងអ៊ុំមានដែលបានដឹងថាគាត់បានកើតនៅកន្លែងណាដែលទេអ៊ុំ?

ខ៖ ម្ដាយឪពុកខ្ញុំគាត់បានកើតនៅស្វាយរៀងនិងនិយាយរួមទៅពួកគាត់ជាអ្នកនៅស្វាយរៀងនិងតែម្ដងនិងទំាងតាទំាងយាយរបស់ខ្ញុំទំាងអស់គ្នានៅនិងតែម្ដងនិង។

ក៖ អ៊ុំៗមានបានចាំថាកាលពីគាត់បាននៅរស់និងគាត់មានបានប្រកបមុនរបបអីចឹញ្ចិមអ៊ុំកាលអ៊ុំពីក្មេងដែលអ៊ុំកាលនិង?

ខ៖ ពួកគាត់មិនបានធើ្វអីទេកាលនិងពូកគាត់នៅតែធើ្វតែស្រែចំការនិង។

ក៖ អូចឹងពួកគាត់ជាអ្នកស្រែចំការ?

ខ៖ ម្ដាយខ្ញុំនិងឪពុកខ្ញុំ ពួកគាត់អត់មានចំការទេគាត់មានតែស្រែនិងកាលនិង។

ក៖ ចុះបងមានបានដឹងថាឪពុកម្ដាយអ៊ុមគាត់ជាមនុស្សបែនណាដែលអ៊ុំសំរាប់អ៊ុំតើគាត់ជាមនុស្សកាចឬក័ជាមនុស្សល្អហើយជាមនុស្សស្លួតអីចឹងអ៊ុំបានដឹងទេអ៊ុំ?

ខ៖ សំរាប់ម្ដាយខ្ញុំអត់បានដឹងទេតែបើឪពុកខ្ញុំ ​​ ​ខ្ញុំបានដឹងគាត់មិនសួវកាចប៉ុន្មាន់ទេ។

ក៖ អូ!ដឹងគាត់មិនបានកាចទេណាអ៊ុំ?

ខ៖ ចា៎!តែបើបងៗខ្ញុំ ​ខ្ញុំមិនបានដឹងទេតែមកដល់ខ្ញុំនិងខ្ញុំជាកូនកំព្រាដឹងខ្ញុំនិងបានដឹងទេ។

ក៖​បាទ!អ៊ុំអាចនិយាយអំពីរឿងអាពតនិងបានទេថាមានការពិបាកអីខ្លះដែលអ៊ុំកាលនិង?

ខ៖​អូ!ពិបាកណាស់ក្មួយអើយខ្ញុំដើរទៅដេកក្នុងព្រៃនិងហើយខ្ញុំនិងបានដើរទៅដេកក្នុងព្រៃនិងដល់ព្រៃទន្លេសាប់អែលណោះទេខ្ញុំនិងទន្លេធំនៅខាងណោះ។

ក៖ នៅខាងណាដែលអ៊ុំខាងសៀមរាបឬខាងបាត់ដំបង់អែលណោះវិញទេអ៊ុំ?

ខ៖​ អត់ទេនៅខាងទន្លេតាប៉ោងអែលណោះទេ។

ក៖ កាលនិងអ៊ុំ​មានបានចាំថានៅស្រុកណាទេអ៊ុំកាលនិង?

ខ៖ ខ្ញុំអត់ជាបានចាំទេកាតនិងគេជំលៀងទៅៗខ្ញុំមិនបានចាំថាស្រុកណាទេខ្ញុំនិងបើគេអោយយើងដើរតែក្នុងព្រៃនិងចឹងបានខ្ញុំមិនបានចាំនិងណាហើយខ្ញុំនិងបានដេកក្នុងព្រៃខ្ញុំបានលឺអាសត្វព្រៃខឺតៗខ្ញុំបានដេកពីរនាក់បងប្អូនខ្ញុំនៅក្នុងព្រៃនិងទេម្នាក់ឯងហើយខ្ញុំបានដើរពីនាក់បងប្អូនខ្ញុំហើយក័មានគេមានអែងដែលតែកាលនិងគេមិនទាន់យកទៅចោល។

ក៖ បាទ! ដល់ពេលគេត្រូវវាយគេយកទៅវាយទៅ។

ខ៖ ចា៎! ដូចជាថ្ងៃ២៩គេបាតប្រកាសអញ្ជឹងទៅហើយថ្ងៃ២៨គេយកទៅស្លាប់ហើយអញ្ជឹងណា។

ក៖ បាទ! គេវាយមុនថ្ងៃទៅ។

ខ៖ អត់ទេដូចគេវាយអញ្ជឹងណាហើយគេថាវាយថ្ងៃ៣០និងណាហើយថ្ងៃ២៩គេរំដោះបានអញ្ជឹងទៅ។

ក៖ អញ្ជឹងអ៊ុំបានរូចផុតទៅណាអ៊ុំស្រី។

ខ៖ ចា៎! បានរួចផុតទៅហើយបានរស់នៅទៅណាក្មួយ។

ក៖ បាទ!

ខ៖ បានប៉ុណ្ណឹងហើយរត់មកឆ្ងាយណាស់ហើយវេទនាណាស់ក្មួយអើយៗ ហើយក្មួយអើយបរទេះដេកតាមថ្នាល់ទេ។

ក៖ បាទ! ហើយអ៊ុំមានការលំបាកអីទៀតទេអ៊ុំស្រី?

ខ៖ ចា៎! ខ្ញុំមានការលំបាកច្រើនណាស់ហើយក៏មានការលំបាកច្រើនណាស់ដែរនៅក្នុងជីវិតរបស់ខ្ញុំនិងហើយខ្ញុំដេកតាមថ្នាល់អញ្ជឹងហើយដេកនិងស្មើរគ្នានិងហើយទំរៀបជួរគ្នានិងហើយពេលនិងមួយខែបានដល់ផ្ទះ។

ក៖ អញ្ជឹងពេលនិងបានហូបអីគ្រប់គ្រាន់ទេអ៊ុំស្រី?

ខ៖ គ្មានអីហូបទេទិញដូរអង្គរគេ។

ក៖ អរ សម័យនិងទិញដូរអង្គរគេអ៊ុំស្រី។

ខ៖ យកមាសហើយយកអីទៅហើយទៅដូរយកអង្គរ។

ក៖ បាទ! ហើយអ៊ុំដូរយកអង្គរយកដំឡួងយកពោតអីទៅអ៊ុំស្រី?

ខ៖ ចា៎! និងហើយដូរយកដំឡូងពោតយកមកស៊ីនិងហើយគ្រាន់មួយពេលៗ ។

ក៖​ បាទ! ហើយចែកគ្នាហួបទៅ។

ខ៖ ចា៎! ចែកគ្នាហូបទៅដើរមានអីហូបពេលនិងនោះហើយគ្មានអីហូបស្រុកគេនោះ។

ក៖ បាទ! អញ្ជឹងអ៊ុំមានចាំសាច់រឿងអ៊ុំនៅពីក្មេងទេអ៊ុំជាមួយឪពុកម្ដាយអ៊ុំ។

ខ៖ ចាំសាច់រឿងមិចទៅ?

ក៖ ដូចជាគាត់ទៅណាមានយកអ៊ុំទៅជាមួយទៅជាមួយទៅអ៊ុំស្រី។

ខ៖ គ្មានដែលយកទៅទេគាត់ដើររកស៊ីតែគាត់ទេ។

ក៖​ បាទ! គាត់ទៅរកស៊ីតែគាត់ទៅអ៊ុំស្រី។

ខ៖ ហើយពេលគាត់រកបានហើយគាត់មកផ្ទះទៅ។

ក៖ បាទ! ហើយគាត់មកផ្ទះមកហើយអ៊ុំនៅម្នាក់ឯងទៅអ៊ុំស្រី?

ខ៖​ ចា៎! ខ្ញុំនៅម្នាក់ឯងតែហើយខ្ញុំនៅជាមួយបងទៅហើយទៅមើលគោមើលក្របីទៅហើយគាត់មកពីរកស៊ីវិញគាត់មកនៅផ្ទះទៅណា។

ក៖ អញ្ជឹងអ៊ុំមាននៅចាំឈ្មោះជីដូនជីតារបស់អ៊ុំស្រីទេ?

ខ៖ ខ្ញុំស្គាល់តែខាងម្ដាយខ្ញុំទេតែបើខាងម្ដាយខ្ញុំអត់ស្គាល់ទេ។

ក៖ បាទ! ហើយអញ្ជឹងខាងម្ដាយមានឈ្មោះអ្វីដែរអ៊ុំស្រី?

ខ៖ ខាងម្ដាយមានឈ្មោះយាយឌុក ។

ក៖ ឈ្មោះយាយឌុកអ៊ុំណុស។

ខ៖ ហើយយាយឌុក។

ក៖ ហើយអ៊ុំមានចាំថាគាត់កើតឆ្នាំណាទេអ៊ុំស្រី?

ខ៖ ហើយស្លាប់យូរហើយ។

ក៖ ហើយឪពុកម្ដាយអ៊ុំគាត់មានប្រាប់អ៊ុំទេអ៊ុំស្រី?

ខ៖ គាត់អត់ប្រាប់ខ្ញុំទេព្រោះខ្ញុំនៅតូចពេកគាត់អត់បានប្រាប់ទេ។

ក៖ បាទ!

ខ៖ អត់ដឹងអីទេព្រោះអីកំព្រាតាំងតូចមកម្លេះហើយ។

ក៖ បាទ! ហើយអញ្ជឹងអ៊ុំបានប្រាប់ខ្ញុំថាក្រុមគ្រួសារអ៊ុំអ្នកនៅខេត្តស្វាយរៀងទាំងអស់គ្នាទេអ៊ុំស្រី?

ខ៖​ ចា៎!

ក៖ អញ្ជឹងអ៊ុំមានបងប្អូននៅក្រៅប្រទេសទេអ៊ុំស្រីដូចជាបងប្អូនជីដូនមួយមានទេអ៊ុំឬក៏ខាងម្ដាយនិងខាងឪពុកទេអ៊ុំស្រី?

ខ៖​ អត់មានទេគ្មានបងប្អូនខ្ញុំនៅក្រៅប្រទេសទេក្មួយអើយ។

ក៖​ បាទ! ហើយដូចជាបច្ចុប្បន្ននិងអ៊ុំមានបងប្អូនឬក៏ក្មូយអ៊ុំនៅដូចជាប្រទេសកូរ៉េ​ ថៃ វៀតណាមទេអ៊ុំស្រី?

ខ៖ អត់មានទេ។

ក៖ អត់មានសុទ្ធអ៊ុំស្រី។

ខ៖ ចា៎! ខ្ញុំអត់មានទេបងប្អូននៅប្រទេសគេទេ។

ក៖ បាទ! អញ្ជឹងនៅប្រទេសខ្មែរយើងទាំងអស់អ៊ុំស្រី?

ខ៖ ចា៎!

ក៖ សូមអធ្យាស្រ័យអ៊ុំបើនិយាយអំពីរឿងអាពាហ៍ពិពាហ៍របស់អ៊ុំវិញតើស្វាមីរបស់អ៊ុំមានឈ្មោះអ្វីដែរអ៊ុំស្រី?

ខ៖ ខ្ញុំមិនយកប្ដីតែមួយទេខ្ញុំមានប្ដីដល់ទៅបីហើយប្ដីទីពីរខ្ញុំគាត់ស្លាប់ហើយខ្ញុំយកមួយទៀតទៅនៅតែឪពុកទីបីទេរាល់ថ្ងៃនិង។

ក៖ បាទ!អញ្ជឹងអ៊ុំមានប្ដីដល់ទៅបីអ៊ុំស្រី?

ខ៖ ចា៎! ប្ដីមុនគាត់ស្លាប់។

ក៖​ ហើយប្ដីទីមួយគាត់នៅណាដែរអ៊ុំស្រី។

ខ៖ ខ្ញុំលែងគ្នាហើយបានមីមូយនោះហើយបានកូនមួយ។

ក៖​ បាទ!

ខ៖​ ហើយមកប្ដីក្រោយចុងបំផុតនិងឈ្មោះតាឆាយប្ដីចុងបំផុតនិង។

ក៖ បាទ! ហើយប្ដីទីមួយមានឈ្មោះអ្វីអ៊ុំស្រី?

ខ៖ មានឈ្មោះ អីង ។

ក៖ ឈ្មោះ អីងអ៊ុំស្រីហើយប្ដីទីពីរមានឈ្មោះអី្វដែរអ៊ុំ?

ខ៖ ប្ដីទីពីរមានឈ្មោះថាតាដូង។

ក៖ ហើយប្ដីទីបីមានឈ្មោះតាឆាយអ៊ុំស្រី។

ខ៖ ចា៎!

ក៖ ហើយទីមួយបានកូនប៉ុន្មាននាក់ដែរអ៊ុំស្រី?

ខ៖ បានកូនមួយនិង។

ក៖ ហើយប្ដីទីពីរបានប៉ុន្មានដែរអ៊ុំស្រី?

ខ៖ ទីពីរបានបួននាក់។

ក៖ ហើយប្ដីទីប្ដីបានប៉ុន្មានដែរអ៊ុំស្រី?

ខ៖ ហើយចុងក្រោយនិងបានមួយនិង។

ក៖ បាទ! ចុងក្រោយនិងបានមួយនិងអ៊ុំស្រីហើយអញ្ជឹងកូនអ៊ុំបានប្រាំមួយនាក់អ៊ុំស្រី?

ខ៖ ចា៎!ៗ

ក៖ ហើយអ៊ុំមានស្រីប៉ុន្មានប្រុសប៉ុន្មានដែរអ៊ុំស្រី?

ខ៖ ស្រីបួនប្រុសពីរ។

ក៖ បាទ! ស្រីបួនប្រុសពីរអ៊ុំស្រី។

ខ៖ ចា៎!

ក៖ អញ្ជឹងពួកគាត់មានគ្រួសារអស់ហើយអ៊ុំស្រី?

ខ៖ នៅ។

ក៖​​ នៅប៉ុន្មាននាក់ដែរអ៊ុំស្រី?

ខ៖ នៅពីរ។

ក៖ នៅពៅគេហើយបន្ទាប់ពៅទៅអ៊ុំស្រី?

ខ៖ ពៅមានប្ដីហើយ។

ក៖ អញ្ជឹងពៅមានប្ដីហើយ។

ខ៖ បន្ទាប់ពីពៅឡើងមកលើ។

ក៖ អញ្ជឹងបន្ទាប់ពីឡើងមកលើអញ្ជឹងទីពីរទីបីអត់ទាន់មានប្ដីហើយអត់ទាន់មានប្រពន្ធ?

ខ៖ ចា៎! ទីបីទីបួនទីប្រាំអត់ទាន់មានទេ។

ក៖ បាទ !ហើយមាននៅជាមួយអ៊ុំឬក៏គេទៅឆ្ងាយហើយ។

ខ៖ គេនៅធ្វើការនៅកោះកុងឯណុស។

ក៖ បាទ!

ខ៖ ដូចនិយាយថាវាមកភ្នំពេញនិងដោយសារទឹកចូលអាស៊ីតភ្នែកនិងណា។

ក៖ បាទ! ហើយបើនិយាយពីការរៀបអាពាហ៍ពិពាហ៍របស់អ៊ុំរៀបចំពីថ្ងៃណាឆ្នាំណាដែរហើយបានប៉ុន្មានឆ្នាំហើយអ៊ុំស្រី?

ខ៖ ខ្ញុំអត់ដឹងទេនាគ។

ក៖ អត់ចាំទេណាអ៊ុំណុស?

ខ៖ ចា៎! ខ្ញុំអត់ចាំទេកាលនិងការយូរហើយការតាំងពីបែកអាពតមកម្លេះ។

ក៖ បាទ! ហើយបើនិយាយប្ដីអ៊ុំទីពីរអ៊ុំ?

ខ៖ ចា៎!

ក៖ ហើយបើប្ដីអ៊ុំទីពីរនៅថ្ងៃណាឆ្នាំណាដែរហើយការបានប៉ុន្មានឆ្នាំហើយអ៊ុំស្រី?

ខ៖ អត់ចាំទេ។

ក៖ អត់ចាំដែរអ៊ុំស្រី?

ខ៖ អត់ចាំទេយូរហើយ។

ក៖ ហើយប្ដីអ៊ុំចុងក្រោយគេអ៊ុំហើយបានរៀបការនៅថ្ងៃណាដែរអ៊ុំស្រី?

ខ៖ អត់ចាំទេ។

ក៖ អ៊ុំអត់ចាំទាំងអស់។

ខ៖ ខ្ញុំអត់ចាំទេហើយពេលនិងបានត្រឹមសែនទេ។

ក៖ អរ បានត្រឹមសែនទេអ៊ុំស្រី?

ខ៖ ចា៎! ខ្ញុំយកនិងចាស់ហើយនិងពេលខ្ញុំយកនិង។

ក៖ បាទ!

ខ៖ ហើយចាប់ពីប្ដីទីពីរមកចាស់អស់ហើយខ្ញុំនិង។

ក៖ បាទ! អញ្ជឹងអ៊ុំអាពាហ៍ពិពាហ៍របស់អ៊ុំនិងដោយអ៊ុំស្រឡាញ់ខ្លួនឯងឬក៏ឪពុកម្ដាយអ៊ុំជាអ្នករៀបចំឲ្យអ៊ុំស្រី?

ខ៖ បងស្រីខ្ញុំគាត់អ្នករៀបចំឲ្យ។

ក៖ រៀបចំឲ្យទីមួយនិង។

ខ៖ ចា៎!

ក៖ ហើយរៀបចំឲ្យអញ្ជឹងទៅ។

ខ៖ ចា៎! ខ្ញុំគ្មានឪពុកម្ដាយទេហើយនៅតែបងទេហើយបងនិងគាត់ជាអ្នករៀបចំឲ្យនិង។

ក៖ បងគាត់ជាអ្នករៀបចំឲ្យទៅអ៊ុំស្រី?

ខ៖ ចា៎!

ក៖ ហើយបងស្រីបងប្រុសគាត់អ្នករៀបចំឲ្យទៅ។

ខ៖ ចា៎!

ក៖ ហើយប្ដីទីពីរអ៊ុំស្រឡាញ់គ្នាឬបងស្រីអ៊ុំគាត់អ្នករៀបចំឲ្យអ៊ុំស្រី?

ខ៖ គេមកសួរត្រឹមត្រូវតាហើយយើងត្រូវគ្នាហើយយើងសែនទៅ។

ក៖ បាទ! គេក៏រៀបចំសែនទៅ។

ខ៖ ចា៎! ក៏រៀបចំសែនទៅ។

ក៖ ហើយអ៊ុំធ្លាប់ឃើញគាត់តាអ៊ុំ។

ខ៖​ អត់ដែរស្គាល់ទេទីពីរនិងនោះ។

ក៖ អញ្ជឹងទីពីរនិងអ៊ុំអត់ដែរឃើញទេហើយទីមួយអ៊ុំធ្លាប់ឃើញទេ?

ខ៖ បើទីមួយធ្លាប់ឃើញព្រោះអីនៅស្រុកជាមួយគ្នា។

ក៖ អរនៅស្រុកជាមួយគ្នា។

ខ៖ ចា៎!

ក៖ ធ្លាប់ដើរលេងជាមួយគ្នាទៅ។

ខ៖ ចា៎!

ក៖ ហើយប្ដីទីបីអ៊ុំស្រឡាញ់ដោយខ្លួនឯងឬបងស្រីអ៊ុំគាត់រៀបចំ?

ខ៖ រៀបចំដូចគ្នានិងហើយសែនទាំងអស់។

ក៖ បានសែនទាំងអស់អ៊ុំ។

ខ៖ ចា៎! ហើយគេមកដំណ្ដឹងសួរត្រឹមត្រូវតា។

ក៖ ហើយអញ្ជឹងអ៊ុំពេលគាត់មកដំណ្ដឹងអ៊ុំប្ដីទីមួយគាត់ជួនជំនួនប៉ុន្មានដែរ?

ខ៖ កាលនិងអត់ទេ។

ក៖ អត់ដឹងគាត់ជូនជំនួនប៉ុន្មានទេអ៊ុំ?

ខ៖ ពេលនិងអត់ដឹងទេបងខ្ញុំគាត់ជាអ្នករៀបចំឲ្យ។

ក៖ អញ្ជឹងអ៊ុំអត់ដឹងទេព្រោះអីបងស្រីអ៊ុំជាអ្នករៀបចំ។

ខ៖ ចា៎!

ក៖ ហើយប្ដីទីពីរ។

ខ៖​ ទីពីរគ្មានទេសែនតិចតួចនិង។

ក៖ អរ អ៊ុំសែនតិចតូចទៅ។

ខ៖ ចា៎!​

ក៖ ហើយហៅបងប្អូនគាត់មកចូលរួមទៅ។

ខ៖ គ្មានផ្គប់ទេព្រោះអីចាស់ៗហើយបានត្រឹមសែន។

ក៖ បាទ! ហើយប្ដីទីបី។

ខ៖​ ទីបីក៏អញ្ជឹងដែរ។

ក៖ បានត្រឹមសែនទៅ។

ខ៖ ពិបាកណាស់អូនអើយយើងអត់មានម្ដាយយើងចេះតែយកទៅ។

ក៖ បាទ!

ខ៖ អញ្ជឹងអ៊ុំអាចប្រាប់ខ្ញុំបានទេពេលដែរបានរៀបការជាមួយប្ដីទីមួយរបស់និងតើអ៊ុំមានបានជួបគ្នាពីមុនមកទេហើយមា​នធ្លាប់ដើរលេងជាមួយគ្នាពីមុនមកទេអ៊ុំស្រី?

ខ៖ អត់បានជួបគ្នានៅផ្ទះម៉ែឪៗគ្មានបានជួបគ្នាណាទេដូចក្មេងឥឡូវនិងទេ។

ក៖ បាទ!

ខ៖ ដូចបងៗខ្ញុំនិងគាត់ទៅជួបគ្នាទៅហើយគាត់និយាយគា្នទៅ។

ក៖ អញ្ជឹងអត់បានជួបគ្នាពីមុនទេ?

ខ៖ អត់ទេ។

ក៖ ទីពីរក៏អញ្ជឹងដែរទៅ។

ខ៖ ចា៎!

ក៖ ហើយទីបីបានជួបគ្នា។

ខ៖​ ចា៎! ហើយគេមកសួរត្រឹមត្រូវយើងយកទៅ។

ក៖ អរ ទីបីក៏អញ្ជឹងទៅ។

ខ៖​ ចា៎!

ក៖ បើនិយាយពីភាសាខ្មែរយើងវិញតើអ៊ុំមានចេះអានហើយចេះសរសេរទេអ៊ុំ?

ខ៖ អត់បានរៀនផង។

ក៖ អ៊ុំស្រីអត់បានរៀនទេ។

ខ៖ ជំនាន់អាពតខ្ញុំគេចាប់ទៅកងច្រលាតអញ្ជឹងខ្ញុំអត់បានរៀនទេ។

ក៖ ពេលនិងអ៊ុំនៅកងច្រលាតនារីពេលនិង។

ខ៖ ចា៎! ពេលនិងកងច្រលាតនារីគេឲ្យបេះបន្លែនិងប្រការនិង។

ក៖ ហើយគេឲ្យអ៊ុំកាប់អាចម៍គោកាប់អាចម៍ក្របីអញ្ជឹងទៅអ៊ុំ។

ខ៖ ចា៎! ហើយលើកដីគេឲ្យជិកប្រលាយនិង។

ក៖ បាទ! ជិកដីអ៊ុំហើយគេឲ្យជិកប្រលាយទៀតអ៊ុំស្រី។

ខ៖ ចា៎!

ក៖ ហើយអ៊ុំស្រីមាននៅចាំថាប្រលាយនិងមានជម្រៅប៉ុន្មានម៉ែត្រដែរ?

ខ៖ ប្រលាយនិងមានជម្រៅប្រហែលពីរម៉ែត្រអូន។

ក៖ បាទ!ប្រលាយបណ្ដាយប៉ុន្មានម៉ែត្រដែរអ៊ុំ?

ខ៖ ប្រលាយនិងឆ្ងាយណាស់ហើយឲ្យដើរលើកប្រលាយដល់ណាដល់នៃអូន។

ក៖ បាទ!

ខ៖ គ្មានបានរៀនបានសូត្រណា។

ក៖ អត់បានរៀនព្រោះគេឲ្យធ្វើការងាររហូតអញ្ជឹងហើយគេឲ្យធ្វើអីធ្វើទៅ។

ខ៖ ចា៎! គេឲ្យដកស្ទូងធ្វើស្រែធ្វើចំការនិងហើយទៅធ្វើតាមភូមិទៅ។

ក៖​ បាទ!

ខ៖ យើងនៅកងច្រលាតហើយគេឲ្យធ្វើនៅតាមភូមិនិង។

ក៖ បាទ! ហើយបើពីស្រម៉ានអ៊ុំស្រម៉ាននៅតាមអូរនៅនិងទៅ។

ខ៖ ចា៎! ខ្ញុំដេកនៅតាមតងគេហើយតាមមុនអូរនិងទៅ។ហើយគេមានគ្រែកម្ពស់និងណាហើយដេកទំរាប់ជួរគ្នាទៅអញ្ជឺងណានិងក្បែរគ្នាហើយនិង។

ក៖​ បាទ! ហើយគេងលើគ្នាទៅ។

ខ៖ ចា៎! ហើយដេកលើគ្នាទៅណា។

ក៖​ បាទ!

ខ៖ ហើយរូងមួយគ្នាដប់គ្នាទៅ។

ក៖ អញ្ជឹងបងពេលនិងអ៊ុំមានអាយុប៉ុន្មានទៅ?

ខ៖ ពេលនិងខ្ញុំមានអាយុ១៥ឆ្នាំហើយ។

ក៖ ពេលនិងអ៊ុំធំហើយពេលនិង។

ខ៖ ចា៎!

ក៖​​ បាទ! ហើយមានជម្រៅប៉ុន្មានម៉ែត្រ?

ខ៖ ប្រហែលពីរម៉ែត្រ។

ក៖ បាទ! ប្រហែលម៉ែត្រអ៊ុំហើយប្រវែងប៉ុន្មានម៉ែត្រ?

ខ៖ អត់ដឹងថាប៉ុន្មានម៉ែត្រទេឆ្ងាយណាស់ពេលនិងខ្ញុំអត់ដឹងទេចេះតែជិកទៅ។

ក៖ ហើយចេះតែជិកៗតៗរហូតទេនិងអ៊ុំ។

ខ៖ ជិកដល់រហូតដល់ពេលទាល់តែបែកចេញអាពតទើបឈប់ជិក។

ក៖ អត់កំណត់ថាប្រវែងណាទេអ៊ុំ។

ខ៖​ គេឲ្យជិករហូតដល់ណាទេគេឲ្យជិកពីកន្លែងមួយទៅកន្លែងមួយទៀតរហូតដល់គេឈប់ឲ្យជិកនិង។

ក៖ បាទ!

ខ៖​ គេឲ្យរហូតដល់គេឈប់ឲ្យជីកនិងទៅណា។

ក៖ ដឹងថាឆ្ងាយ។

ខ៖​ ហើយទាល់តែគេប្រាប់ទើបខ្ញុំបានដឹង។

ក៖​ បាទ!

ខ៖ ខ្ញុំអត់ដែរទេយើងកូនចៅគេអូនអើយ។

ក៖ បាទ! អញ្ជឹងអ៊ុំមានមិត្តភក្ដីជិតស្និតនៅក្នុងភូមិដែរបានដើរលេងជាមួយគ្នាតាំងពីតូចមកអ៊ុំមានចាំទេ?

ខ៖ មានតាមានបងប្អូនមីងមានពូដើរលេងជាមួយគ្នា។

ក៖ មានតែបងប្អូនអត់មានមិត្តភក្ដីទេអ៊ុំស្រី។

ខ៖ អត់ទេខ្ញុំមិនដែរមានមិត្តភក្តីទេ។

ក៖ ហើយបងប្អូនរបស់អ៊ុំមានឈ្មោះអ្វីដែរ?

ខ៖ ពេលធំឡើងជាមួយគ្នានិងបងប្អូនខ្ញុំមានឈ្មោះ អាង ។

ក៖​ មានឈ្មោះ អាងហើយពេលនិងអ៊ុំមានប៉ុន្មានគ្នាដែរពេលនិងអ៊ុំស្រី?

ខ៖ មានតែពីរនាក់គ្នានិង។

ក៖ អរ មានតែពីរនាក់ទេអ៊ុំ។

ខ៖ ហើយដើរលេងមីងក្មួយទៅ។

ក៖ ដើរលេងជាមួយគ្នាអញ្ជឹងទៅ។

ខ៖ ដើរលេងជាមួយគ្នាតែពីរនាក់ទៅ។

ក៖​ អញ្ជឹងអ៊ុំមានចាំសាច់រឿងជាមួយពួកគាត់ទេអ៊ុំ។

ខ៖ ដើរលេងនៅជិតនិងមានទៅឆ្ងាយទេបានទៅមើលល្ខោនអីទៅពេលមានបុណ្យទានម្ដងៗ។

ក៖ បាទ! អញ្ជឹងអ៊ុំដើរលេងមើលល្ខោនជាមួយគ្នា។

ខ៖ ខ្ញុំបានដើរតែពីរនាក់មីងក្មួយនិង។

ក៖ បាទ!

ខ៖ ចា៎!

ក៖ អញ្ជឹងអ៊ុំមាននៅចាំថាគាត់នាំអ៊ុំទៅណាទេអ៊ុំ។

ខ៖ មានទៅណាទេឆ្ងាយទេ។

ក៖ ហើយមាននាំគ្នាទៅរាំទេអ៊ុំស្រី?

ខ៖ ខ្ញុំអត់ចេះរាំទេ។

ក៖ អត់ដែររាំទេអញ្ជឹងអ៊ុំចូលចិត្តមើលល្ខោនអ៊ុំស្រី?

ខ៖ ចា៎! ខ្ញុំចូលចិត្តមើលល្ខោន។

ក៖ អញ្ជឹងតាំងពីតូចរហូតដល់ធំតើអ៊ុំមានធ្លាប់ធ្វើការស៊ីឈ្នួលគេទេដូចជាការដកស្ទូងធ្វើស្រែធ្វើចំការគេទេអ៊ុំស្រី?

ខ៖ ពីតូចខ្ញុំអត់ដែរស៊ីឈ្នួលគេទេពេលដល់ធំទើបខ្ញុំស៊ីឈ្នួលគេឆ្អែកណាស់អូនអើយ។

ក៖ តើអ៊ុំធ្លាប់ស៊ីឈ្នួលគេអ្វីដែរអ៊ុំ?

ខ៖ ដកសណ្ដែកហើយស្ទូងស្រែចង់ពូកឲ្យគេហើយខ្ញុំមានការចិញ្ចឹមកូនចៅតាំងពីតូចមានការឆ្អែតហើយតាំងពីប្ដីខ្ញុំហើយខ្ញុំចិញ្ចឹមកូនតែម្នាក់ឯងទេ។

ក៖ ហើយប្ដីក្រោយរបស់អ៊ុំនៅមានប្រជន្មារស់នៅតាអ៊ុំស្រី?

ខ៖ គាត់នៅមានជីវិតគាត់នៅកំពង់ចាមហើយនៅសួង។

ក៖ ហើយគាត់នៅផ្ទះហើយអ៊ុំមកលេងកូនអ៊ុំទៅ។

ខ៖ ដូចខ្ញុំនិយាយថាអញ្ជឹងខ្ញុំមកមើលកូនថាកូនទឹកអាស៊ីតចូលភ្នែកនិងដឹកមកភ្នំពេញនិង។

ក៖ បាទ! អញ្ជឹងអ៊ុំតាំងពីតូចរហូតដល់ធំនិងនៅក្នុងឆាតជីវិតអ៊ុំតើមានការផ្លាស់ប្ដូរអ្វីខ្លះនៅក្នុងជីវិតរបស់អ៊ុំដូចជាមានការជួបឧបសគ្គអី្វខ្លះនៅក្នុងជីវិតរបស់អ៊ុំទេ?

ខ៖ អត់សូវសប្បាយមា​នការលំបាករហូត។

ក៖ បាទ!

ខ៖ មានការលំបាកណាស់ជួបឧបសគ្គជាច្រើន។

ក៖ បាទ!

ខ៖ គ្មានការបានសប្បាយចិត្តទេពេលបានលឺតិចអញ្ជេងតិចអញ្ជុះខ្ញុំគ្មានពេលសប្បាយទេ។

ក៖ បាទ!

ខ៖ សប្បាយអី។

ក៖ ជួបតែឧបសគ្គច្រើនរហូតអ៊ុំស្រី។

ខ៖ ចា៎! ខ្ញុំជួបឧបសគ្គច្រើនណាស់ដូចអូនមើលឃើញហើយ។

ក៖ បាទ!

ខ៖ មានរឿងរហូតកូនបន្តិចទៅហើយចៅបន្ដិចទៅមានរឿងរហូតហើយគិតរហូត។

ក៖ បាទ!

ខ៖ គ្មានឲ្យសប្បាយនិងគេទេ។

ក៖ គ្មានការសប្បាយទេអ៊ុំស្រី។

ខ៖ លំបាករហូតនិង។

ក៖ អញ្ជឹងបើនិយាយអំពីម្ហូបវិញតើអ៊ុំចូលចិត្តមុនម្ហូបអ្វីខ្លះ?

ខ៖ បើនិយាយអំពីម្ហូបវិញខ្ញុំចូលចិត្តទាំងអស់និង។

ក៖ ដូចជាសម្លម្ជូលសម្លសម្លឹកហើយនិងកកូរនិងតើអ៊ុំចូលចិត្តទេអ៊ុំ?

ខ៖ ខ្ញុំចូលចិត្តសម្លសម្លឹកសម្លប្រហើរនិងបើម្ជូលខ្ញុំអត់ចូលចិត្តទេ?

ក៖ ហេតុអ្វីបានអ៊ុំអត់ចូលចិត្តសម្លម្ជូលគ្រឿងអ៊ុំស្រី។

ខ៖ ហើយសម្លកកូរនិងណាស់។

ក៖ បាទ! ហើយឆាអ៊ុំចូលចិត្តទេ។

ខ៖ ចា៎! ឆាអីនិងខ្ញុំចូលចិត្តដែរនិង។

ក៖ ហើយឆាអីគេដែរអ៊ុំ?

ខ៖ ដូចជាឆាខ្ញីហើយឆាស្ពៃនិងណាដូចជាស្លម្ជូលសាច់គោអីខ្ញុំអត់ចូលចិត្តទេ។

ក៖ បាទ! អ៊ុំបើនិយាយពីល្បែងប្រជាប្រិយវិញដូចជាល្បែងចោលអង្គុញនិងបោះឈូង លាក់កន្សែងអីតើអ៊ុំចូលចិត្តទេ?

ខ៖ អត់បានទៅលេងជាមួយគេទេ។

ក៖ អ៊ុំនៅតែក្នុងផ្ទះអ៊ុំ?

ខ៖ ចា៎! មានកូនមានចៅហើយបែកពីឆ្នាំ៧៥និងខ្ញុំរៀ​បការហើយនិង។

ក៖ អរ !

ខ៖ តាំងពីបែក៧៥រហូតមកដល់៧៩មកបងស្រីខ្ញុំគាត់ចាប់ការតែម្ដងនិងទៅ។

ក៖ បាទ!ពេលបែកអាពតភ្លាមក៏គាត់ចាប់ការតែម្ដងទៅហើយពេលនិងអ៊ុំការនៅអាយុប៉ុន្មានដែរអ៊ុំ?

ខ៖ ចា៎! ពេលនិងអត់ដឺងថាអាយុប៉ុន្មានពេលនិងខ្ញុំមាន១៨ទៅ២០និង។

ក៖ ពេលនិងអ៊ុំមានអាយុ១៨ឆ្នាំអ៊ុំស្រី។

ខ៖ ចា៎!

ក៖ អញ្ជឹងអ៊ុំចាំថាអ៊ុំការបានប៉ុន្មានឆ្នាំទេអ៊ុំ?

ខ៖ ខ្ញុំអត់ចាំទេថាបានប៉ុន្មានឆ្នាំទេ?

ក៖ បាទ! ហើយអញ្ជឹងអ៊ុំចូលចិត្តរាំទេអ៊ុំស្រី?

ខ៖ ខ្ញុំអត់សូវចូលចិត្តរាំទេ។

ក៖ ហើយបើជាបទចម្រៀងវិញតើអ៊ុំចូលចិត្តចម្រៀងទេ?

ខ៖ ខ្ញុំអត់សូវចូលចិត្តទេ។

ក៖ ហើយបើបទស៊ិម ស៊ីសាម៉តវិញអ៊ុំចូលចិត្តទេ?

ខ៖ ខ្ញុំចូលចិត្តតា។

ក៖ បាទ! ដូចជាអ្នកស្រី ហឹម ស៊ីវនអីតើអ៊ុំចូលចិត្តទេ?

ខ៖ ចេះតែចូលចិត្តទៅបទចម្រៀងអូន។

ក៖ ហើយចូលចិត្តបទពីដើមៗហើយបើបទសម័យយើងវិញអ៊ុំចូលចិត្តទេ?

ខ៖ ហើយបទពីដើមៗខ្ញុំចូលចិត្តតា។

ក៖ ហើយបើបទពីដើមៗវិញអ៊ុំចូលចិត្តទេអ៊ុំ។

ខ៖ អត់ចង់ស្ដាប់ទៅ។

ក៖ បាទ! ហើយអ៊ុំចូលចិត្តបទអីគេខ្លះអ៊ុំ?

ខ៖ ខ្ញុំអត់ចេះរាំហើយអត់ចេះច្រៀងទៀតអត់ដឹងថាបទមួយណាទេ។

ក៖ អត់ចេះទេអ៊ុំ។

ខ៖ អត់ចេះទេបើនៅតែផ្ទះនិង។

ក៖ ហើយអ៊ុំអត់ចូលចិត្តទេអ៊ុំ។

ខ៖ ខ្ញុំអត់ចេះទេបើកូនៗខ្ញុំប្រហែលជាគេចូលចិត្តរាំបើខ្ញុំមិនសួវចូលចិត្តទេ។

ក៖ បាទ!

ខ៖ ខ្ញុំអត់ទេខ្ញុំនៅតែផ្ទះទេមិនបានទៅណាទេ?

ក៖ ហើយបើនិយាយអំពីក្រុមគ្រួសារអ៊ុំវិញឬបងប្អូនរបស់អ៊ុំមានឯណាគេចេះលេងឧបករណ៍តន្ត្រីដូចជាស្គរ ចាប៉ី ទ្រ ហើយមានចេះលេងដូចជាហ្គីតា ព្យាណូទេ?

ខ៖ អត់មានទេ។

ក៖ កូនអ៊ុំអត់ចេះទេអ៊ុំ?

ខ៖ អត់ទេអត់មានអ្នកណាចេះទេ។

ក៖ ហើយបើជានិយាយពីផ្ទះរបស់អ៊ុំតាំងពីតូចរហូតដល់តើផ្ទះរបស់អ៊ុំមានសភាពបែបណាដែរតាំងពីសម័យប៉ុលពតនិងអ៊ុំហើយអ៊ុំមាននៅចាំទេ?

ខ៖ កាលនៅជាមួយម្ដាយឪពុកកាលនុង។

ក៖ អញ្ជឹងផ្ទះអ៊ុំប៉ុន្មានខ្នងដែរអ៊ុំ?

ខ៖ ពីរខ្នង។

ក៖ បាទ!​ពីរខ្នងហើយដំបួល ដំបួលគ្បឿង។

ខ៖ ចា៎! ដំបួលគ្បឿង។

ក៖ ហើយជញ្ជាំងៗ អីគេដែរ?

ខ៖ បើជញ្ជាំងវិញប្រហែលមិនស្គាល់ទេគេហៅឈើកត់។

ក៖ អរ ក្ដារកត់និងមែនអ៊ុំ?

ខ៖ ចា៎!

ក៖ ហើយរណាបវិញរណាបអីដែរ?

ខ៖ បើរណាបៗក្ដា។

ក៖ រណាបក្ដាយើងនិងអ៊ុំ។

ខ៖ រណាបក្ដាយើង។

ក៖ ហើយកាំជណ្ដើរវិញកាំជណ្ដើរអីគេអ៊ុំស្រី?

ខ៖ កាំជណ្ដើរឈើ។

ក៖ បាទ! កាំជណ្ដើរឈើអត់​មានកាំជណ្ដើរថ្មទេអ៊ុំ?

ខ៖ សម័យនិងគ្មានកាំជណ្ដើរថ្មទេ។

ក៖ បាទ! ហើយបើនិយាយអំពីផ្ទះអ៊ុំតើឪពុកម្ដាយអ៊ុំជាអ្នកធ្វើដោយផ្ទាល់ឬក៏គាត់ជួលគេអ៊ុំ?

ខ៖ គាត់ធ្វើខ្លួនឯង។

ក៖ អរ គាត់ធ្វើខ្លួនឯងផ្ទះដល់តែពីរខ្នងអ៊ុំ។

ខ៖​ ចា៎! គាត់ធ្វើខ្លួនឯងនិង។

ក៖ អញ្ជឹងអ៊ុំមានដឹងថាគាត់ធ្វើបានរយៈពេលប៉ុន្មានខែដែរ?

ខ៖ ខ្ញុំដឹងទេតាំងខ្ញុំមិនទាន់កើតមកម្ល៉េះខ្ញុំដឹងទេ។

ក៖ បាទ! គាត់អត់បានប្រាប់អ៊ុំនុស។

ខ៖ អត់បានប្រាប់ផងនិងព្រោះម្ដាយឪពុកគាត់បានស្លាប់អស់ហើយបើគាត់នៅរស់អញ្ជឹងបើម្ដាយគាត់នៅរស់គាត់ប្រាប់ហើយ។

ក៖ បាទ! អញ្ជឹងអ៊ុំបានប្រាប់ខ្ញុំគាត់ធ្វើផ្ទះខ្លួនឯង។

ខ៖ ព្រោះពេលនិងគាត់បានប្រាប់ខ្ញុំ។

ក៖ បាទ!

ខ៖ ខ្ញុំអត់ដឹងថាគាត់ធ្វើបានរយៈពេលណាទេ។

ក៖ បាទ! ហើយគាត់មានជំនាញខាងជាងសំណង់ហើយជាងឈើនិងទៅ។

ខ៖ ចា៎! ឪពុកខ្ញុំគាត់ជាងរទេះ។

ក៖ អរ គាត់ជាងរទេះអីអញ្ជឹងទៅ។

ខ៖ ចា៎! គាត់ចេះ។

ក៖ ហើយអញ្ជឹងអ៊ុំមានចេះហើយបន្ដវេនពីគ្រួសារអ៊ុំទេដូចជាកូរត្នោត ត្បាញកន្ទេល ក្រមាហើយមានអ៊ុំមានចេះធ្វើស្លឹកត្នោតទេ?

ខ៖ ចេះធ្វើកន្ទេលអីនិងចេះ។

ក៖ ហើយអ៊ុំចេះត្បាញកន្ទេលដែរអ៊ុំហើយអ៊ុំបានបន្តវេនពីគ្រួសារដែរអ៊ុំ?

ខ៖ ខ្ញុំមានចេះបានបន្តពីគ្រួសារគាត់ដែរខ្លះនិង។

ក៖ បាទ!

ខ៖ ហើយខ្ញុំចេះនិងបន្ដវេនពីម្ដាយចុងរបស់ខ្ញុំនិង។

ក៖ អ៊ុំមានម្ដាយចុងទៀត។

ខ៖ ចា៎! ហើយម្ដាយចុងខ្ញុំដល់ទៅពីរ។

ក៖ អរ ម្ដាយចុងដល់ទៅពីរអ៊ុំ។

ខ៖ ចា៎!

ក៖ ម្ដាយរបស់អ៊ុំទីបានស្លាប់ហើយម្ដាយទីពីរគាត់ស្លាប់តៗគា្នទៅហើយយកម្ដាយមួយទៀត។

ខ៖ អត់ទេម្ដាយទីមួយគាត់ស្លាប់ហើយម្ដាយទីពីរគាត់លែងគា្នហើយគាត់យកមួយទៀត។

ក៖ បាទ! ហើយទីពីរលែង។

ខ៖ ចា៎!

ក៖ ហើយអ៊ុំមាក់ទីប៉ុន្មាន់ដែលអ៊ុំ?

ខ៖ ខ្ញុំមានម៉ាក់ទីមួយនិងទីពីរហើយខ្ញុំក៏មានម៉ា់ទីបីរដែលតែពួកគាត់បានស្លាប់បាត់ហើយពួកគាត់បានស្លាប់នៅជំនាន់អាពតនិង។

ក៖ ចឹងអ្នកមីងមានម្ដាយបង្កើតរបស់អ្នកមីងគាត់បានស្លាប់បាត់ទៅមុនហើយតេក្រោយមកឪពុករបស់អ្នកមីងបានយកម្ដាយពីពីរនិងគាត់បានលែង តែក្រោយមកគាត់បានស្លាប់នៅជំនាន់អាពតមកម្លះចុះអ្នកមីងដែលមានស្ដីសង្ឃឹមកាលពីបានរៀននិងអ្នកមីងដែលបានរៀនកាលពីរតូចមកអ្នកមីងបើបានរៀងអ្នកមីងចង់បានក្លាយជាគ្រូពេទ្យ និងគ្រូបង្រៀន ​និងការងារអីផ្សេងៗចឹងអ្នកមីងមានបានចង់ក្លាយទៅជាអីផ្សេងៗដូចបំណងរបស់អ្នកមីងដេលទេអ្នកមីង?

ខ៖ ខ្ញុំនិងខ្ញុំចេះតែចឹងដឹងហើយតេខ្ញុំនិងបានរៀនចឹងខ្ញុំចឹងក៏មិនបានសំរាច់ដែលខ្ញុំនិង។

ក៖ ចឹងអ្នកមីងមានបានសង្ឃឹមចង់ធើ្វអីទៅដែលការនៅពីក្មេងនិង?

ខ៖ ខ្ញុំចេះតែចង់បានហើយតែខ្ញុំកាលនិងខ្ញុំមិនបានទេមកពីខ្ញុំកាលនិងឪពុកម្ដាយខ្ញុំគាត់នៅក្រចឹងខ្ញុំមិនបានរៀនទេកាលនិងខ្ញុំចឹងបានខ្ញុំមានបំណងចង់បានអី្វក៏មិនបានដែលមកពីខ្ញុំមិនបានចេះអក្សរចឹងអោយខ្ញុំធើ្វអីក៏មិនដែលខ្ញុំនិងហើយយ៉ាងទៀតខ្ញុំរស់នៅជាមួយម្ដាយចុងចឹងគ្មានអ្នកណាគេចុងផ្ដើមអោយខ្ញុំបានរៀននិងទេ។

ក៖ បាទមានចឹងហើយអ្នកណាដែលមានម្ដាយចុងចឹងមិនមានអ្នកណាគេចុកផ្ដើមអោយបានរៀនទេការនិង ចឹងអ្នកមីង?

ខ៖ ​ម្ដាយចុងខ្ញុំគាត់អោយខ្ញុំនៅផ្ទះទៅមិនបាច់រៀនទេ។

ក៖ ចឹងអ្នកមីងមិនបានរៀនទេកាលនិងចឹងអ្នកមីងនិងពិបាកហើយអ្នកមីងនៅផ្ទះនៅធើ្វការមិនបាច់ទៅរផនទេអ្នកមីងចឹងជាចុងក្រោយអ្នកមីងមានអី្វដែលអ្នកមីងបានផ្ដែផ្ដាំអោយកួនចៅជំនាន់ក្រោយនិងអោយគាត់បានតាំងចិត្តធើ្វអី្វដែលល្អហើយកុំអោយធើ្វអីដែលអាក្រក់ណាអ្នកមីងមានអីចង់និយាយទេអ្នកមីង?

ខ៖ ចង់តែខ្ញុំបានប្រាប់កួនខ្ញុំមិនអោយធើ្វអីដែលអាក្រក់ហើយអោយគាត់ខំរៀនទៀត។

ក៖ ចឹងអ្នកមីងបាននិយាយអីអោយល្អអីចឹងអ្នកមីង៊

ខ៖ ខ្ញុំបាននិយាយអស់ហើយអោយគាត់ខំរៀនមិនបានអោយគាត់ធើ្វអីដែលអាក្រក់ទេ។

ក៖ បាទចឹងអ្នកមីងបានប្រាប់គាត់មិនអោយធើ្វអីពើអីដែលអាក្រក់ទៀតទេអោយគាត់ដើរតាមកន្លងធម៍អីនិងអ្នកមីង?

ខ៖ ចា៎ខ្ញុំបានប្រាប់គាត់អោយដើរតាមកន្លងធម៍កុមអោយធើ្វអីដែលអាក្រក់។

ក៖​ចុះអ្នកមីងអាកូនរបស់អ្នកមីងជៀងវៀងអីទៅអ្នកមីងដូចជាគ្រឿងញឿងអីនិងអ្នកមីង?

ខ៖ និងហើយខ្ញុំមិនបានអោយវាធើ្វចឹងទេតែកូន​ខ្ញុំមិនដែលអើ្វចឹងទេ។

ក៖ នេះគ្រាន់តែជាពាក្យផ្ដែផ្ដាំទុកអោយកូនចៅជំនាន់ក្រោយអោយបានដឹងចឹងអ្នកមីងអោយគាត់បានជៀងវៀងរឿងបងធំបងតូកអៅចឹងអ្នកមីង?

ខ៖ ចា៎រឿងនិងខ្ញុំបាមនិយាយហើយតែកូនខ្ញុំវាមិនដែលធើ្វចឹងទេ។

ក៖ បាទនេះក្រាន់តែខ្ញុំចង់អោយអ្នកមីងបានផ្ដែផ្ដាំអោយកូនចៅជំនាន់ក្រោយបានដឹងអិចឹងអ្នកមីង?

ខ៖ ចា៎ខ្ញុំចង់ចឹងដែលខ្ញុំមិនចង់អោយគាត់បានធើ្វចឹងទេ។

ក៖ បាទចឹងអ្នកមីងមានអីចង់និយាយទៀតទេអ្នកមីង?

ខ៖ ខ្ញុំអស់ហើយ។

ក៖ ខ្ញុំអរគុណច្រើនដែលអ្នកមីងបានញែកពេលវេលាសំរាប់ខ្ញុំចឹងខ្ញុំអរគុណអ្នកមីងខ្ញុំជំរាប់លាអ្នកមីង។